Rustam Minnihanov

Rustam Nurgalijevitš Minnihanov (, ; s. 1. maaliskuuta 1957) on tataaritaustainen venäläinen poliitikko, joka on toiminut Tatarstanin johtajana vuodesta 2010. Aikaisemmin, vuoden 2023 helmikuuhun nimike oli Tatarstanin presidentti. Ennen kyseistä virkaa Minnihanov toimi Tatarstanin pääministerinä. Hän on myös toiminut muun muassa öljy- ja kaasuyhtiö Tatneftin hallituksen puheenjohtajana sekä lentokonesuunnittelutoimisto ja -valmistaja Tupolevin johtokunnan puheenjohtajana. Minnihanov on vieraillut Suomen tataariyhteisön keskuudessa Helsingissä vuosina 2011 ja 2015. == Henkilöhistoria == Minnihanov syntyi 1. maaliskuuta 1957 Yaña Arış -nimisessä kylässä Rybnoslobodskin piirikunnassa silloisessa Tatarstanin autonomisessa sosialistisessa neuvostotasavallassa. Minnihanov on valmistunut Kazanin maatalousinstituutista koneinsinööriksi. Hän on myös taloustieteiden tohtori. Vuonna 1978 Minnihanov alkoi työskennellä suunnittelutehtävissä Sabinskin piirikunnassa. Siellä hän yleni "vanhemmaksi" suunnittelijaksi. Hän työskenteli myös pääsuunnittelijana valtion metsäteollisuusyrityksessä. Vuosina 1985-1993 hän työskenteli erilaisissa tehtävissä Arskin piirikunnassa. Vuonna 1993 hänet nimitettiin Visokogorskin piirikunnan johtajaksi. Vuonna 1996 hän siirtyi työskentelemään Tatarstanin talousministeriöön. Tatarstanin pääministerinä hän työskenteli 10. heinäkuuta 1998 lähtien. Tatarstanin pitkäaikainen presidentti Mintimer Šaimijev ilmoitti alkuvuodesta 2010 jättävänsä asemansa ja toivoi Minnihanovia seuraajakseen, johon asemaan presidentti Medvedev asetti hänet ehdolle. Minnihanov otti virallisesti aseman 25. maaliskuuta 2010. Minnihanov voitti vuoden 2010 vaalit 83.3% äänillä ja vuonna 2015 luku oli 94.4%. Minnihanovin poika Irek (s. 1990) sai surmansa 17. marraskuuta 2013 sattuneessa lento-onnettomuudessa, jossa Tatarstan Airlinesin lentokone putosi laskeutuessaan Kazanin lentoasemalle. Rustem Minnihanovin vaimo on Gulsina Minnihanova (Gölsinä Miñnexanova), joka omistaa kauneushoitoloita, kylpylöitä ja muita yrityksiä Kazanissa. Hän oli vuonna 2021 sijalla 14 Forbesin ”20 rikkaimpien virkamiesten puolisoiden” listalla. Rustamin veljet Rifkat ja Rais ovat molemmat myös poliitikkoja. == Virka == Vuonna 2023 "Tatarstanin presidentti" -tittelistä luovuttiin ja sen korvasi "johtaja" ( << arabian raʾīs, رئيس), mikä on yleinen titteli monissa arabimaissa. Muutosprosessi sai alkunsa vuonna 2017, kun Moskovan ja Kazanin välinen vuoden 1994 autonominen sopimus umpeutui. Valtioduuman lakialoitteen mukaan presidentin titteliä käyttäisi jatkossa vain Venäjän federaation presidentti. Minnihanov allekirjoitti lakimuutoksen 26. tammikuuta 2023 ja se astui voimaan helmikuun kuudentena. Joulukuussa 2022 Minnihanov oli kertonut tukevansa päätöstä todeten, että sen vastustaminen "heikentäisi Venäjän federaation yhtenäisyyttä, etenkin nyt sodan aikaan". == Sanktiot == 26\. tammikuuta 2023 Minnihanov joutui Yhdysvaltojen pakotteiden alaisiksi, koska hän on "strategisia pommikoneita Venäjän asevoimille valmistavan" OAK:n hallituksen puheenjohtaja. Myös hänen vaimonsa Gulsina sisältyy sanktioihin. 11\. huhtikuuta 2023 Minnihanov ja hänen vaimonsa sisällytettiin Kanadan "Putinin sotaan osallistuvien talouseliittien" sanktiolistalle. Myös hänen vaimonsa Luciano-yhtiö sai sanktiot. Omien sanojensa mukaan Minnihanov julistettiin "ei-toivotuksi henkilöksi" Moldovassa ja täten 17. huhtikuuta 2023 hänen ollessa matkalla Gaugazian "Kansojen ystävyys" -kongressiin Minnihanov ei saanut poistua koneesta laskeuduttuaan Chișinăun lentokentälle. ==Galleria== Rustam Minnikhanov official photo 04.jpg|Rustam Minnihanov (2020). RIAN archive 950615 Rustam Minnikhanov, Mintimer Shaimiyev, Ilsur Metshin.jpg|Rustam Minnihanov, Mintimer Šaimijev, Ilsur Metšin (2011). Rustam Minnikhanov in Uzbekistan (2019-11-26) 14.jpg|Minnihanov Uzbekistanssa (2019). Rustam Minnikhanov and Kassym-Jomart Tokayev 01 (2022-06-17).jpg|Rustam Minnihanov, Kasym-Žomart Tokajev (2022). Rustam Minnikhanov and Kokhir Rasulzoda (29-04-2021).jpg|Qohir Rasulzoda, Rustam Minnihanov (2021). Rustam Minnikhanov in New Kyrlai (2021-04-26) 05.jpg|Minnihanov vierailemassa tataariluokassa (2021). Festival boulevard, Kazan (2018-06-12) 06.jpg|Kazan, 2018. Rustam Minnikhanov and Mintimer Shaimiev laid flowers at the Tukay monument (2023-04-26) 10.jpg|Minnihanov laskee kukkia Gabdulla Tukai -monumentille (2023). Minnikhanov, Plisetskaya, Shchedrin, Gergiev (2009-04-21) 09.jpg|Minnihanov, Maija Plisetskaja (2009). Putin and Minnihanov speak at a dedication ceremony for a football stadium in Kazan.jpeg|Rustam Minnihanov ja Vladimir Putin (2010). Minnikhanov, Kadyrov (2022-06-10) 01.jpg|Rustam Minnihanov, Has-Magomed Kadyrov (2022). VI congress of Tatarstan Muslims (7).jpg|Tatarstanin muslimien kongressi (2013). == Lähteet == == Aiheesta muualla == Luokka:Tatarstanilaiset poliitikot Luokka:Venäjän federaation kuvernöörit ja aluejohtajat Luokka:Vuonna 1957 syntyneet Luokka:Elävät henkilöt